
С   Ъ   О   Б   Щ   Е   Н   И   Е

ВНИМАНИЕ! 

АФРИКАНСКА ЧУМА ПО СВИНЕТЕ !

              УВЕДОМЯВАТ се всички живущи на територията на Община Бяла, че е констатиран положителен резултат за болестта „Африканска чума по свинете” в животновъдни обекти за отглеждане на свине за лични нужди намиращи се в с.Пет Кладенци и с.Ценово.


Със Заповед на Изпълнителния директор на Българската Агенция по безопасност на храните (БАБХ) е обявено първично възникнало огнище на болестта в област Русе. Определена е 3 (три) километрова предпазна зона за с.Пет Кладенци и с.Ценово и 10 (десет) километрова наблюдавана зона за населени места от общините Бяла, Борово, Две Могили и Ценово. 

Въведена е ЗАБРАНА за:

· Достъп на външни лица в зоните на огнища.

· Внасяне и изнасяне на оборудване и хранителни продукти, добити от свине, които са от огнища и надзорни зони; 

· Търговията, предвижването и транспортирането на домашни свине;

· Организирането и провеждането на пазари и изложби за свине.

Достъп до обявените 3 (три) километрови предпазни зони ще се осъществява чрез пропускателен режим от органите на БАБХ и МВР.

Обръща се внимание на собствениците на селскостопански животни, които не изпълнят предписанията на ветеринарните лекари, свързани с прилагане на мерките за профилактика, ограничаване и ликвидиране на болестта по свинете, че ще бъдат наказани с глоба до 2000 лв., а при повторно нарушение до 5000 лв.

Умоляват се гражданите при установявяване или получаване на сигнали за умрели диви или домашни свине да бъде своевременно уведомена Областна дирекция по безопасност на храните Русе на телефон 0700 122 99 .

